Jan Brzechwa

Jan Brzechwa (sünninimi Jan Wiktor Lesman; 15. august 1898 Žmerõnka, Podoolia kubermang (tänapäeval Ukraina) – 2. juuli 1966 Varssavi) oli juudi päritolu Poola kirjanik ja tõlkija, laste muinasjuttude ja luuletuste ning täiskasvanutele mõeldud satiiriliste tekstide autor, samuti vene kirjanduse tõlkija.

Ta sündis Žmerõnkas Podoolias (praeguse haldusjaotuse järgi Žmerõnka rajoonis Vinnõtsja oblastis Ukrainas).

Ta tegi oma debüüdi teismelisena 1915. aastal. 1926. aastal avaldas ta luulekogu Väljamõeldud näod (Oblicza zmyślone). Üks tema kuulsamaid teoseid on romaanitsükkel härra Kleksi seiklustest. Ta tõlkis vene keelest, sealhulgas Aleksandr Puškini, Sergei Jessenini ja Vladimir Majakovski teoseid.

 Eesti keeles ilmunud teoseid 
 "Lõbusaid värsse", Eesti Riiklik Kirjastus 1964, 1984
 "Pan Kleksi akadeemia. Pan Kleksi reisid", Eesti Raamat 1968, Avita 2000

 Viited 

Kategooria:Poola kirjanikud
Kategooria:Poola tõlkijad
Kategooria:Juudid
Kategooria:Sündinud 1898
Kategooria:Surnud 1966